CELEX: 31976R3091
Language: el
Date: 1976-12-17 00:00:00
Title: Κανονισμός (ΕΟΚ) αριθ. 3091/76 της Επιτροπής της 17ης Δεκεμβρίου 1976 περί τροποποιήσεως του κανονισμού αριθ. 282/67/ΕΟΚ περί των λεπτομερειών παρεμβάσεως για τους ελαιούχους σπόρους

Avis juridique important

|

31976R3091

Κανονισμός (ΕΟΚ) αριθ. 3091/76 της Επιτροπής της 17ης Δεκεμβρίου 1976 περί τροποποιήσεως του κανονισμού αριθ. 282/67/ΕΟΚ περί των λεπτομερειών παρεμβάσεως για τους ελαιούχους σπόρους  

Επίσημη Εφημερίδα αριθ. L 348 της 18/12/1976 σ. 0017 - 0017 Φινλανδική ειδική έκδοση: Κεφάλαιο 3 τόμος 7 σ. 0214  Ελληνική ειδική έκδοση: Κεφάλαιο 03 τόμος 16 σ. 0189  Σουηδική ειδική έκδοση: Κεφάλαιο 3 τόμος 7 σ. 0214  Ισπανική ειδική έκδοση: Κεφάλαιο 03 τόμος 11 σ. 0092  Πορτογαλική ειδική έκδοση : Κεφάλαιο 03 τόμος 11 σ. 0092 

ΚΑΝΟΝΙΣΜΟΣ (ΕΟΚ) αριθ. 3091/76 ΤΗΣ ΕΠΙΤΡΟΠΗΣ της 17ης Δεκεμβρίου 1976 περί τροποποιήσεως του κανονισμού αριθ. 282/67/ΕΟΚ "περί των λεπτομερειών παρεμβάσεως για τους ελαιούχους σπόρους"Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών(1), όπως τροποποιήθηκε τελευταία από τον κανονισμό (ΕΟΚ) αριθ. 1707/73(2), και ιδίως το άρθρο 26 παράγραφος  3,  Εκτιμώντας:  ότι το άρθρο 4 του κανονισμού αριθ. 282/67/ΕΟΚ της Επιτροπής της 11ης Ιουλίου περί των λεπτομερειών παρεμβάσεως για τους ελαιούχους σπόρους(3), όπως τροποποιήθηκε τελευταία από τον κανονισμό (ΕΟΚ) αριθ. 1702/76(4), προβλέπει τη λήψη των δειγμάτων καθώς  και τον προσδιορισμό της περιεκτικότητος των σπόρων σε έλαιο, σε ξένα σώματα και σε υγρασία, σύμφωνα με μέθοδο ενιαία σε όλη την Κοινότητα- ότι το άρθρο 3 παράγραφος 2 του κανονισμού αριθ. 282/67/ΕΟΚ προβλέπει ότι από την 1η Ιουλίου 1976 το έλαιο που περιέχεται στους κραμβόσπορους και γογγυλόσπορους που προσφέρονται στην παρέμβαση πρέπει να έχει περιεκτικότητα σε ερουκικό οξύ μη  υπερβαίνουσα το 15% ότι πρέπει να προσαρμοσθεί αναλόγως το άρθρο 4 του κανονισμού αυτού- ότι τα μέτρα που προβλέπονται από τον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το κείμενο του άρθρου 4 του κανονισμού αριθ. 282/67/ΕΟΚ αντικαθίσταται από το ακόλουθο κείμενο:  "Η λήψη των δειγμάτων, η αναγωγή των δειγμάτων στο εργαστήριο σε δείγματα για ανάλυση, καθώς και ο προσδιορισμός της περιεκτικότητος σε έλαιο, σε ερουκικό οξύ, σε ξένα σώματα και σε υγρασία, διενεργούνται σύμφωνα με μέθοδο ενιαία για όλη την  Κοινότητα."  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, στις 17 Δεκεμβρίου 1976.  Για την Επιτροπή P. J. LARDINOIS Μέλος της Επιτροπής  (1) ΕΕ αριθ. 172 της 30.9.1966, σ. 3025/66.  (2) ΕΕ αριθ. Ν 175 της 29.6.1973, σ. 5.  (3) ΕΕ αριθ. 151 της 13.7.1967, σ. 1.  (4) ΕΕ αριθ. Ν 191 της 15.7.1976, σ. 14.